El periodista i mestre Ricardo Fuertes participarà en les celebracions del dia internacional del llibre presentant a Paterna els seus últims poemes.
20/04/2015

# El periodista i mestre Ricardo Fuertes participarà en les celebracions del dia internacional del llibre presentant a Paterna els seus últims poemes.

20.04.2015

Amb motiu del dia del llibre, el servei de biblioteques de l’Ajuntament de Paterna ha organitzat la presentació del poemari de Ricardo Fuertes, “Como humo entre los dedos”, que tindrà lloc dijous que ve 23 a les 19 hores en la Biblioteca Municipal la Cova Gran.

Durant l’esdeveniment l’autor ens presentarà el seu últim llibre, un poemari editat per Germinal poesia amb finalitat divulgativa. Amb este acte, que es pretén interactiu i participatiu, es busca en el dia del Llibre animar a llegir poesia i a reconéixer en ella les inquietuds, les pors i les preguntes que tots tenim i als quals els poetes intenten posar veu. Ricardo Fuertes, mestre i periodista, és conegut per haver sigut corresponsal a Paterna dels diaris Notícies al dia i Levante-EMV, a més de coautor de nombroses publicacions i llibres escolars, com “Paterna, el meu poble”.

Amb la presentació del poemari, es tanca tot un mes dedicat a la promoció de la lectura en el municipi durant el qual, les diferents biblioteques del municipi han sigut l’escenari per a dur a terme tallers d’animació lectora destinats als més jóvens i en els quals s’impulsava la lectura a través de contes en valencià i castellà.